Gustav Bergman

Gustav Bergman (s. 4. joulukuuta 1990) on ruotsalainen suunnistuksen maailman- ja Euroopan-mestari, joka edustaa seuratasolla ruotsalaista OK Ravinenia. Bergman voitti pitkällä matkalla ja viestissä nuorten maailmanmestaruudet vuonna 2009. Seuraavan vuoden nuorten MM-kisoissa hän suunnisti hopeaa voittaneessa viestijoukkueessa. Bergman pääsi ensimmäistä kertaa aikuisten arvokisoihin Falunin vuoden 2012 EM-kilpailuissa, joissa hän oli keskimatkalla viides ja pitkällä matkalla 27:s. Saman vuoden MM-kilpailuissa Lausannessa ruotsalainen oli kahdeksas keskimatkalla. Vuokatin MM-kilpailut 2013 Bergman avasi sprintin 17. sijalla ja pääsi mitaleille keskimatkan pronssillaan sekä viestissä hopeaa tuoneen joukkueen ankkurina. Arvokisavoittajaksi Bergman nousi vuonna 2014, kun Ruotsi voitti miesten viestin sekä EM- että MM- kisoissa. Henkilökohtaisella keskimatkalla Bergman oli neljästoista EM- ja yhdeksäs MM-kilpailuissa. Vuoden 2015 MM-kilpailuissa Bergmanin parhaat saavutukset olivat viestin seitsemäs ja pitkän matkan kahdeksas sija. Vuoden 2016 EM-kilpailuissa hän saavutti hopeaa sprintissä ja keskimatkalla. Saman vuoden MM-kilpailuissa saaliina oli pronssia viestissä ja sprinttiviestissä sekä seitsemäs sija keskimatkalla ja 23. sija pitkällä matkalla. Vuoden 2017 MM-kilpailuissa Bergman kuului jälleen viestin pronssijoukkueeseen ja päätyi keskimatkalla kuudenneksi. Vuoden 2018 EM-kilpailuissa hän oli kymmenes sprintissä ja saman vuoden MM-kilpailuissa parhaimmillaan viides pitkällä matkalla. Vuonna 2019 Bergman voitti MM-kilpailuissa viestin ja oli keskimatkalla toinen. Vuonna 2021 Bergman oli EM-kilpailuissa mukana toiseksi tulleessa Ruotsin sprinttiviestijoukkueessa ja oli sprintissä jaetulla kolmannella sijalla. Vuoden 2021 MM-kilpailuissa Bergman voitti sprinttiviestin ja viestin maailmanmestaruuden. https://eventor.orienteering.org/Events/ResultList?eventId=7060&groupBy;=EventClass https://eventor.orienteering.org/Events/ResultList?eventId=7063&groupBy;=EventClass Keskimatkalla hän saavutti hopeaa. https://eventor.orienteering.org/Events/ResultList?eventId=7062&eventClassId;=10905&eventRaceId;=7140&overallResults;=False Vuoden 2022 MM-kilpailuissa Bergman oli sprintissä toinen. Lisäksi hän oli mukana Ruotsin voittaneessa sprinttiviestijoukkueessa. Viron EM-kilpailuissa 2022 Bergman oli keskimatkalla kolmas. Flims Flaaxin MM-kilpailuissa 2023 Bergman saavutti pronssia Ruotsin viestijoukkueessa. https://yle.fi/a/74-20041196 O-ringen-rastiviikon Bergman on voittanut vuonna 2022. Gustav Bergmanin vaimo on suunnistuksen moninkertainen arvokisavoittaja Helena Bergman, omaa sukua Jansson. == Saavutukset == === MM-kilpailut === * 2012 kahdeksas keskimatkalla, hylkäys pitkällä matkalla * 2013 hopeaa viestissä, pronssia keskimatkalla, 17:s sprintissä * 2014 kultaa viestissä, yhdeksäs keskimatkalla * 2015 seitsemäs viestissä, kahdeksas pitkällä matkalla, 17:s keskimatkalla * 2016 pronssia viestissä ja sprinttiviestissä, seitsemäs keskimatkalla, 23:s pitkällä matkalla * 2017 pronssia viestissä, kuudes keskimatkalla * 2018 viides pitkällä matkalla, yhdeksäs viestissä, kymmenes keskimatkalla * 2019 kultaa viestissä, keskimatkalla hopeaa * 2021 kultaa sprintiviestissä ja viestissä, hopeaa keskimatkalla * 2022 kultaa sprinttiveistissä ja hopeaa sprintissä === EM-kilpailut === * 2012 viides keskimatkalla, 27:s pitkällä matkalla * 2014 kultaa viestissä, 14:s keskimatkalla * 2016 hopeaa sprintissä ja keskimatkalla, hylkäys viestissä ja sprinttiviestissä * 2018 kymmenes sprintissä *2021 hopeaa sprinttiviestissä, pronssia sprintissä === Nuorten MM-kilpailut === * 2008 yhdeksäs sprintissä, kymmenes keskimatkalla, hylkäys pitkällä matkalla * 2009 kultaa pitkällä matkalla ja viestissä, seitsemäs keskimatkalla, yhdeksäs sprintissä * 2010 hopeaa viestissä, neljäs keskimatkalla, kuudes sprintissä, seitsemäs pitkällä matkalla === Maailmancup === * 2011 43:s kokonaispisteissä * 2012 kahdeksas kokonaispisteissä * 2013 viides kokonaispisteissä * 2014 seitsemäs kokonaispisteissä * 2015 neljäs kokonaispisteissä * 2016 neljäs kokonaispisteissä == Lähteet == * Gustav Bergmanin profiili World of O Runners-sivustolla === Viitteet === == Aiheesta muualla == Luokka:Ruotsalaiset suunnistajat Luokka:Vuonna 1990 syntyneet Luokka:Elävät henkilöt